SET พรุ่งนี้ลุ้นรีบาวด์ TRUE มูลค่าซื้อขายสูดสุด 4.58 พันลบ.
บล.โกลเบล็ก คาดว่าดัชนีที่ระดับ 1,500 จุดถือว่าเป็นจุดที่สำคัญ ถ้ายืนอยู่ได้ดัชนีฯก็มีโอกาสที่จะรีบาวน์ขึ้นได้ พร้อมให้แนวรับ 1,500-1,485 จุด ส่วนแนวต้าน 1,515-1,520 จุด
7 พ.ค. 2558

นายชัยยศ จิวางกูร ผู้อำนวยการฝ่ายวิเคราะห์กลยุทธ์การลงทุน บล.โกลเบล็ก เปิดเผยถึงตลาดหุ้นไทยวันนี้ (7 พ.ค.) ปรับตัวลงในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่จะอยู่ในแดนลบราวเกือบ 1% หลักๆ จะมาจากถ้อยแถลงของประธานธนาคารกลางสหรัฐ (FED) ที่ว่า ตลาดหุ้นสหรัฐเทรดอยู่ในระดับที่สูงไป ซึ่งถ้ามีการปรับขึ้นอัตราดอกเบี้ยแล้วระบบการเงินอาจจะปั่นป่วนได้
นอกจากนี้ เรื่องของกรีซยังไม่มีความคืบหน้า และใกล้ครบกำหนดชำระหนี้ในวันที่ 12 พ.ค.นี้แล้ว ซึ่งจะต้องติดตามดูว่าจะเป็นอย่างไรบ้าง แม้ว่ากรีซจะมีการชำระดอกเบี้ย 200 ล้านยูโรให้กับกองทุนการเงินระหว่างประเทศ(IMF) แล้ว แต่ก็ยังมีส่วนที่เหลือที่จะต้องชำระอีก ซึ่งก็มีจำนวนที่มากกว่าส่วนที่ชำระไปแล้ว
นอกจากนี้ เงินบาทอ่อนค่าลงค่อนข้างมากจึงทำให้มีแนวโน้มที่นักลงทุนจะต่างชาติจะขายสุทธิในวันนี้
แนวโน้มการลงทุนในวันพรุ่งนี้ (8 พ.ค.) คาดว่าดัชนีที่ระดับ 1,500 จุดถือว่าเป็นจุดที่สำคัญ ถ้ายืนอยู่ได้ดัชนีฯก็มีโอกาสที่จะรีบาวด์ขึ้นได้ พร้อมให้แนวรับ 1,500-1,485 จุด ส่วนแนวต้าน 1,515-1,520 จุด
 
หลักทรัพย์ที่มีมูลค่าการซื้อขายสูงสุด 5 หลักทรัพย์
TRUE มูลค่าการซื้อขาย 4,581.78 ล้านบาท ปิดที่ 10.90 บาท ลดลง 0.70 บาท
KTB มูลค่าการซื้อขาย 3,190.99 ล้านบาท ปิดที่ 19.60 บาท เพิ่มขึ้น 0.10 บาท
SLP มูลค่าการซื้อขาย 2,781.90 ล้านบาท ปิดที่ 2.16 บาท เท่ากับราคาขาย IPO
KBANK มูลค่าการซื้อขาย 1,859.79 ล้านบาท ปิดที่ 202.00 บาท เพิ่มขึ้น 1.00 บาท
PTT มูลค่าการซื้อขาย 1,476.60 ล้านบาท ปิดที่ 359.00 บาท ลดลง 3.00 บาท
 
ที่มา: สำนักข่าวอินโฟเควสท์